|  |
| --- |
| USS Bulkeley (DDG-84) |
|  |
|  |
| **ძირითადი ინფორმაცია** |
| ტიპი | სამხედრო გამანადგურებელი |
| სახელმწიფო დროშა | აშშ-ის დროშა აშშ |
| დევიზი | Freedom's Torch |
| პორტი | ნორფოლკის საზღვაო ბაზა ვირჯინიის შტატი |
| კუთვნილება | ამერიკის შეერთებული შტატების სამხედრო-საზღვაო ძალები |
| ნავსადგური | Ingalls Shipbuilding |
| წყალში ჩაეშვა | 21 ივნისი, 2000 |
| ექსპლუატაციაში შევიდა | - დღემდე |
| **პარამეტრები** |
| სიგრძე | 155,30 მ |
| სიგანე | 20 მ |
| **ტექნიკური მაჩვენებლები** |
| ძალისმიერი დანადგარი | 4 × General Electric LM2500-30 gas turbines, 2 shafts, 100,000 shp (75 MW) |
| სიჩქარე | 30+ კვანძი |
| ეკიპაჟი | 380 |
| **შეიარაღება** |
| არტილერია | 1 x 32 cell, 1 x 64 cell Mk 41 vertical launch systems, 96 x RIM-66 SM-2, BGM-109 Tomahawk or RUM-139 VL-Asroc, missiles
1 x 5/62 in (127/62 mm), 2 x 25 mm, 4 x 12.7 mm guns, 2 x Phalanx CIWS
2 x Mk 46 triple torpedo tubes |
| საზენიტო შეიარაღება | 2 x SH-60 Sea Hawk helicopters |

**USS Bulkeley (DDG-84)** — არლი-ბიორკის კლასის გამანადგურებელი ამერიკის შეერთებული შტატების სამხედრო-საზღვაო ძალების შემადგენლობაში. სახელი ეწოდა ვიცე-ადმირალ ჯონ დი ბალკლის პატივსაცემად, რომელიც მეორე მსოფლიო ომის დიდების მედლის მფლობელი იყო.

Bulkeley-მშენებლობა 1999 წლის 10 მაისს დასრულდა Ingalls Shipbuilding-ის გემთსაშენში და გაეშვა 2000 წლის 21 ივნისს, მისისიპის შტატის ქალაქ პასკაგულაში. ექსპლუატაციაში შევიდა 2001 წლის 8 დეკემბერს. ამჟამად მისი მშობლიური პორტია ნორფოლკის საზღვაო ბაზა ვირჯინიის შტატში. 

2011 წლის თებერვალში Bulkeley ჩართული იყო ამერიკის ოთხი მოქალაქის გადარჩენის ოპერაციაში იახტა Quest-ზე, რომელიც სომალელ მეკობრეებს ჰყავდათ დატყვევებული.

2011 წლის 5 მარტს Bulkeley ასევე ჩართული იყო იაპონურ ნავთობტანკერ *MV Guanabara*-ს გადარჩენის ოპერაციაში ომანის სანაპიროსთან, რომელსაც ასევე სომალელი მეკობრეები უტევდნენ. Bulkeley-ს ეხმარებოდა Combined Task Force 151-ის ძალები. სამი მეკობრე შეიპყრეს და იაპონიაში წაიყვანეს, მეოთხე კი გაათავისუფლეს, რადგან ის არასრულწლოვანი აღმოჩნდა.

2011 წლის 16 მაისს Bulkeley გამოეხმაურა უბედურების საერთაშორისო სიგნალს, რომელიც პანამის დროშის ქვეშ მცურავი საკმაოდ დიდი ზომის გადამზიდავ *Artemis Glory*-დან მოდიოდა. აღმოჩნდა, რომ ოთხი კაცის მიერ მართული მეკობრეთა პატარა ზომის ხომალდი Artemis Glory-ს ცეცხლს უშენდა. მეკობრეებმა ცეცხლი გაუხსნეს ვერტმფრენსაც, თუმცა საბოლოოდ ამ უკანასკნელის შეიარაღებამ ისინი გაანიეტრალა და ვერტმფრენი ყოველგვარი დაზიანების გარეშე გადარჩა.

2011 წლის 15 ივლისს Bulkeley ნორფოლკში დაბრუნდა. არსებობის მანძილზე, მის მიერ ჩატარებული ოპერაციების დროს დატყვევებულ იქნა 75 სომალელი მეკობრე და ყუმბარებით შეტევები მიიტანა ლიბიის ხელისუფლებაზე.

2013 წლის 10 აგვისტოს Bulkeley საქართველოში, ბათუმის პორტში შევიდა. საქართველოს სანაპირო დაცვის ორ კატარღასთან ერთად მან ზღვაში ერთობლივ პრაქტიკულ წვრთნებში მიიღო მონაწილეობა. 11 აგვისტოს გემს საქართველოს პრემიერ–მინისტრი ბიძინა ივანიშვილი და საქართველოს პრეზიდენტი მიხეილ სააკაშვილი ესტუმრნენ.

გალერეა
-------

* USS Bulkeley (DDG-84) ბათუმის პორტშიUSS Bulkeley (DDG-84) ბათუმის პორტში
* USS Bulkeley (DDG-84) ბათუმის პორტშიUSS Bulkeley (DDG-84) ბათუმის პორტში

რესურსები ინტერნეტში
--------------------

* Ship's official Web site დაარქივებული 2015-07-08 საიტზე Wayback Machine.

სქოლიო
------

1. ↑
2. ↑  U.S. Navy frees ship from suspected Indian Ocean pirates. CNN (6 March 2011).  დაარქივებულია ორიგინალიდან — 7 მარტი 2011. ციტირების თარიღი: 7 March 2011.
3. ↑  „3 pirates indicted over attack on Japan-run tanker in Indian Ocean". *Japan Today*. 1 April 2011. ციტირების თარიღი: 3 April 2011.[*მკვდარი ბმული*]
4. ↑  დაარქივებული ასლი.  დაარქივებულია ორიგინალიდან — 2015-04-02. ციტირების თარიღი: 2013-08-19.
5. ↑  Wilson, Todd Allen, "USS Enterprise Returns To Norfolk", *Newport News Daily Press*, 16 July 2011.
6. ↑  ამერიკული სამხედრო ხომალდი ოთხი დღით ბათუმს სტუმრობს.  დაარქივებულია ორიგინალიდან — 2013-11-07. ციტირების თარიღი: 2013-08-19.
7. ↑  პრეზიდენტი და პრემიერი ამერიკულ ხომალდზე იმყოფებიან